KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. április 30 -i ülésére)

TÁRGY: BESZÁMOLÓ A SORSFORDÍTÓ SZOLGÁLTATÓ KÖZPONT PSZICHIÁTRIAI BETEGEK NAPPALI ELLÁTÁSA, SZENVEDÉLYBETEGEK NAPPALI ELLÁTÁSA, CSALÁD-ÉS GYERMEKJÓLÉTI SZOLGÁLAT ÉS A TÁMOGATÓ SZOLGÁLTATÁS FELADATAINAK ELLÁTÁSA KERETÉBEN VÉGZETT TEVÉKENYSÉGÉRŐL

Kiskőrös Város Önkormányzata és a Sorsfordító Szolgáltató Központ (6200 Kiskőrös, Rákóczi Ferenc utca 12.) ellátási szerződést kötött a 79/2015. számú Képviselő-testületi határozat alapján 2015. július 9. napján a pszichiátriai betegek nappali ellátása, a 89/2016. sz. Képviselő-testületi határozat alapján 2016. június 27. napján a szenvedélybetegek nappali ellátása szociális alapszolgáltatás biztosítására, valamint a 16/2024. sz. Képviselő-testületi határozat alapján 2024. február 22. napján a támogató szolgáltatás feladatainak ellátására.

A Képviselő-testület a 125/2015. számú Képviselő-testületi határozata alapján a Sorsfordító Szolgáltató Központ látta el 2024. április 30. napjáig a család-és gyermekjóléti szolgálat feladatait Kiskőrös Város Önkormányzatával kötött ellátási szerződés szerint. 2024. május 1. napjától a Képviselő-testület 149/2023. számú testületi határozata alapján Kiskőrös Város Önkormányzata által fenntartott Egészségügyi, Gyermekjóléti és Szociális Intézmény (6200 Kiskőrös, Árpád utca 8.) szervezeti keretein belül, önálló szakmai egységként működik a Család- és Gyermekjóléti Szolgálat.

Az ellátási szerződések alapján a Sorsfordító Szolgáltató Központ az elvégzett tevékenységéről minden évben köteles írásos beszámolót készíteni, amit a polgármester a Képviselő-testület elé terjeszt. 

A Sorsfordító Szolgáltató Központ a fenntartásában működő Sorsok Háza Szociális Intézmény (Kiskőrös, Rákóczi F. utca 12.) szervezeti keretein belül biztosítja a szolgáltatásokat.
Az intézmény vezetője a beszámolókban bemutatja a pszichiátriai betegek nappali ellátása, a szenvedélybetegek nappali ellátása 2024. évi szakmai tevékenységét, az ellátások szakmai tartalmát, az ellátottak összetételét, az ellátottak számának alakulását, valamint a család-és gyermekjóléti szolgálat 2024. április 30. napjáig végzett tevékenységét. A támogató szolgáltatás várhatóan 2025.nyarán kezdi meg a működését, ezért 2024. évi szakmai tevékenységről a beszámoló a támogató szolgáltatásra vonatkozó adatokat nem tartalmaz.  

A fentiek alapján javaslom, hogy a Képviselő-testület a Sorsfordító Szolgáltató Központ 2024. évi szakmai tevékenyégről szóló beszámolót a határozat 1. és 2. mellékletében foglaltak szerint fogadja el.

Kiskőrös, 2025. április 14.

                                                                                         				Domonyi László sk.
                                                                                            			   polgármester 


HATÁROZAT-TERVEZET

A Képviselő-testület a Sorsfordító Szolgáltató Központ (6200 Kiskőrös, Rákóczi Ferenc u. 12.) által Kiskőrös közigazgatási területén biztosított pszichiátriai betegek nappali ellátásáról, szenvedélybetegek nappali ellátásáról, a támogató szolgáltatásról és a család-és gyermekjóléti szolgálatról szóló 2024. évi szakmai beszámolóját a határozat 1. és 2. mellékletében foglaltak szerint elfogadja.

Felelős: 	polgármester
Határidő: 	azonnal

